CELEX: 62012CN0263
Language: et
Date: 2012-05-25 00:00:00
Title: Kohtuasi C-263/12: 25. mail 2012 esitatud hagi — Euroopa Komisjon versus Kreeka Vabariik

21.7.2012   
            
            
               ET
            
            
               Euroopa Liidu Teataja
            
            
               C 217/13
            
         25. mail 2012 esitatud hagi — Euroopa Komisjon versus Kreeka Vabariik
   (Kohtuasi C-263/12)
   2012/C 217/30
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: M. Patakia ja B. Stromsky)
   
      Kostja: Kreeka Vabariik
   
      Hageja nõuded
   
   
               —
            
            
               Tuvastada, et kuna Kreeka Vabariik ei võtnud ettenähtud tähtaja jooksul kõiki vajalikke meetmeid, et nõuda tagasi riigiabi C-48/08 (ex NN 61/08), mille Kreeka andis Ellinikós Chrysós SA’le ja mis tunnistati komisjoni 23. veebruari 2011. aasta otsuse (mis tehti teatavaks numbri K(2011) 1006 all) artikliga 1 õigusvastaseks ja siseturuga kokkusobimatuks, ning kuna Kreeka Vabariik igal juhul ei teavitanud komisjoni nõuetekohaselt meetmetest, mille ta oli võtnud selle artikli alusel, siis rikkus Kreeka Vabariik nimetatud otsuse artiklitest 2, 3 ja 4 ning Euroopa Liidu toimimise lepingust tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   
               1.
            
            
               Komisjon otsustas 23. veebruaril 2011, et riigiabi summas 15,34 miljonit eurot, mida Kreeka andis Euroopa Liidu toimimise lepingu artikli 108 lõiget 3 rikkudes ebaseaduslikult äriühingule Ellinikos Xrysos SA, müües varad ja maa nende väärtusest madalama hinnaga ja vabastades äriühingu müügiga seotud maksudest, et kaitsta tööhõivet ja keskkonda ning ergutada Cassandra kaevanduste võimalikke ostjaid, on siseturuga kokkusobimatu (1). Sama otsusega palus komisjon Kreeka Vabariigil nõuda see abi koos intressiga abisaajalt tagasi. Lisaks kohustati Kreeka Vabariiki teavitama komisjoni selle otsuse täitmiseks võetud meetmetest.
            
         
               2.
            
            
               Kreeka Vabariik palus teabe esitamise tähtaega kahe kuu võrra pikendada, ent komisjon jättis selle taotluse põhjendamatuse tõttu rahuldamata.
            
         
               3.
            
            
               Vaatamata komisjoni 19. mai 2011. aasta ja 14. juuli 2011. aasta meeldetuletuskirjadele ei antud komisjonile ettenähtud tähtaja jooksul tema otsuse täitmiseks võetud meetmete kohta mingit teavet.
            
         
               4.
            
            
               Kreeka ametiasutused saatsid komisjonile 8. mail 2012 oma 25. aprilli 2012. aasta kirja, milles nad nõudsid äriühingult Ellinikós Chrysós S.A. kõnealuse abi tagastamist 30-päevase tähtaja jooksul. Komisjon rõhutab, et selles kirjas ei ole siiski mainitud tagastamisele kuuluva abisumma suurust. On tähendusrikas, et ehkki komisjon arvutas oma otsuses välja riigiabi põhisumma, ei ole Kreeka ametiasutused vaatamata oma vastavasisulisele kohustusele arvutanud välja intressi ega esitanud neid arvusid äriühingule saadetud nõudes. Igal juhul asusid Kreeka ametiasutused eespool kirjeldatud viisil esmakordselt tegutsema alles 14 kuud pärast komisjoni otsust ja sellele vaatamata ei ole komisjon saanud mingit muud teavet vaidlusaluse riigiabi tagasinõudmise kohta.
            
         
      (1)  Komisjoni 23. veebruari 2011. aasta otsuse riigiabi C-48/08 (ex NN 61/08) kohta, mida Kreeka andis ettevõtjale Ellinikos Xrysos SA artikkel 1.